Ljubljana, 15. 3. 2018

*KRONIKA – V klop za obtoženca je tokrat sedel gospod Volk*

*Začelo se je sojenje gospodu Volku. Obtožnica ga je bremenila vloma v babičino hišo in predrznega napada na Rdečo kapico ter babico.*

*Sodnica je zaslišala priče tožilstva in obrambe: babico in Rdečo kapico, lovca, lisico, zajca in večkrat obsojenega prestopnika medveda. Na prostor za priče sta stopila tudi pisatelja brata Grimm. Pomembno dokazno gradivo na sodišču so bili videoposnetki.*

*Ovadbo zoper omenjenega zločinca so letos podali nejevoljni bralci. Preiskavo so začeli na podlagi več kazenskih ovadb staršev mlajših bralcev ….*

*Sodba zoper Obtoženega gospoda Volka je potekala na sodišču, v veliki dvorani Kulturnega doma Moste, v četrtek, 14. marca 2018, ob 9. 15.*

Takole smo z gledališčniki Gledališkega laboratorija otvorili tretji dan FOGU ̶ Festivala otroških gledaliških ustvarjalcev 2018. Na ta dan so se kljub stavki nemoteno odvile štiri načrtovane predstave, ki smo si jih z veseljem ogledali. Po zaključku predstav je potekala pogostitev s palačinkami in razgovor s strokovnim spremljevalcem gledališkim igralcem Gašperjem Jarnijem**.**

Predstavo si je ogledalo, kar nekaj staršev in učencev naše šole. Za obisk in spodbudo se jim lepo zahvaljujemo.

Laboranti gledališkega laboratorija

z mentorico Mojco Planinc